**מכרז מס' 7/25**

**למועצה מקומית יסוד המעלה דרוש/ה מנהל/ ת יחידת הגיל הרך ( לידה עד שלוש )**

**שיעור המשרה :** 50% משרה.

**דרגה ודירוג :**

 דירוג – חינוך, חברה ונוער. דרגה – בהתאם לנתונים האישיים ובהתאם להסכמים הקיבוציים.- תקן מותנה תקציב.

**תיאור התפקיד :**

ריכוז תחום הגיל הרך על כל היבטיו השונים על מנת שיתאפשר קידום הרצפים החינוכיים והטיפוליים ברשות. שותפות בפיתוח ויישום המדיניות של הרשות, ויצירת שותפויות, מנגנונים ושגרות עבודה עם כל הנוגעים בדבר.

**תחומי אחריות :**

יישום המדיניות הרשתיות בהלימה למדיניות משרד החינוך.

מיפוי המסגרות ביישוב הנכללות בשותפות עם משרד החינוך.

בניית מנגנוני עבודה ויצירת נהלים סדורים בין בעלויות וארגונים לבין הפיקוח במחוז וברשות שיבטיחו רצף ואיכות טיפול מגיל לידה עד שש.

מיפוי ( בשיתוף עם משרד החינוך ) תכלול, מעקב ובקרה של מכלול הצרכים ברשות המקומית, יצירת ממשקי עבודה לקידום מענים שונים בתחום הגיל הרך.

עבודה משותפת עם הגורם המקצועי באגף החינוך לצורך תיאום, סנכרון ובניית שיתופי פעולה בין כלל הגורמים הרלוונטיים.

שותפות בצוות פורום גיל רך רשותי הכולל את כל הגופים והארגונים הפועלים בתחום הגיל הרך ברמה המערכתית.

סיוע מקצועי בשלב ההיערכות לחירום של מכלול החינוך הרשותי, נהלים תרגילים ואימונים בזמן שגרה והשתתפות וסיוע למנהל – מכלול החינוך / צוותים עירוניים בזמן / שעת חירום.

ריכוז נושא הקייטנות ברשות.

ריכוז נושא הצהרונים ברשות.

תחומי אחריות נוספים שיתווספו בהתאם להנחיות משרד החינוך.

**תנאי סף ודרישות התפקיד :**

* השכלה ודרישות מקצועיות :

בעל תואר אקדמי שנרכש במוסד המוכר על ידי המועצה להשכלה גבוהה, או שקיבל הכרה מהמחלקה להערכת תארים אקדמיים בחוץ לארץ באחד או יותר מהתחומים הבאים : חינוך, רווחה, בריאות וחברה.

– עדיפות להתמחות בגיל הרך.

– עדיפות לתואר המשלב לימודי גיל רך.

לעניין תואר אקדמי תוכר גם תעודת סמיכות לרבנות ( ” יורה יורה ” ) לפי אישור הרבנות הראשית לישראל או אישור לימודים בתכנית מלאה בישיבה גבוהה או בכולל, שש שנים לפחות אחרי גיל 18 ומעבר שלוש בחינות לפחות מתוך מכלול הבחינות שמקיימת הרבנות הראשית לישראל ( שתיים משלוש הבחינות יהיו בדיני שבת ודיני איסור והיתר ).

* ניסיון מקצועי : לפחות 3 שנות ניסיון מקצועי בעבודה עם גילאי לידה עד שש – הגיל הרך.

 יינתן יתרון להיכרות עם עבודה בתוך רשויות מקומיות.

* ניסיון ניהולי : לפחות 3 שנות ניסיון ניהולי או ניסיון בהדרכה או בפיקוח חינוכי.

 ניסיון זה ניתן לצבור במקביל לניסיון המקצועי או בנוסף אליו.

**מאפייני העשייה הייחודיים בתפקיד :**

היכרות עם תחום התפתחות הילד, וההורות בגיל הרך ומגמות עדכניות בתחום. היכרות עם המסגרת הנורמטיבית, נהלים ותקנות רלוונטיים לתחום גיל הרך. תקשורת בין אישית מעולה וכישורי עבודת צוות. יכולות ארגון וניהול ברמה גבוהה. היכולת לעבוד במגוון ממשקי עבודה לרבות ניהול שותפויות. ייזום, ניהול, מעקב, בקרה והערכה של תכניות, אחריות לתכנון וביצוע משימות. ניהול צוותים, הנעתם והנחייתם. עבודה בסביבות מתוקשבות מבוססות נתונים, מידע וידע. אסרטיביות ומנהיגות. גמישות מחשבתית ופרגמטיות.

**כפיפות :** למנהל מחלקת החינוך במועצה.

**המודעה מתייחסת לנשים וגברים כאחד.**

את המועמדות למשרה יש להגיש בצירוף קורות חיים, תעודות השכלה, אישורים להוכחת ניסיון מקצועי והמלצות, למשרדי המועצה בכתובת דוא”ל: **yesod@iula.org.il** .

**לא יאוחר מיום 14/05/2025 בשעה 15:00.**

 **בברכה,**

 **תמיר שלום**

 **ראש המועצה המקומית יסוד המעלה**